Document ID: 31991R3746

ΚΑΝΟΝΙΣΜΟΣ (ΕΟΚ) αριθ. 3746/91 ΤΗΣ ΕΠΙΤΡΟΠΗΣ της 18ης Δεκεμβρίου 1991 για τέταρτη τροποποίηση του κανονισμού (ΕΟΚ) αριθ. 2159/89 περί καθορισμού των λεπτομερειών εφαρμογής των ειδικών μέτρων για τους καρπούς με κέλυφος και τα χαρούπια που προβλέπονται στον τίτλο ΙΙα του κανονισμού (ΕΟΚ) αριθ. 1035/72 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομεά των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1623/91, και ιδίως το άρθρο 14ζ (2),
τον κανονισμό (ΕΟΚ) αριθ. 2145/91 του Συμβουλίου της 15ης Ιουλίου 1991 για την τροποποίηση του κανονισμού (ΕΟΚ) αριθ. 790/89 όσον αφορά το ανώτατο όριο της ενίσχυσης για τη βελτίωση της ποιότητας και της εμπορίας στον τομέα των καρπών με κέλυφος και των χαρουπιών (3), και ιδίως το άρθρο 2,
Εκτιμώντας:
ότι ο κανονισμός (ΕΟΚ) αριθ. 790/89 του Συμβουλίου της 20ής Μαρτίου 1989 για τον καθορισμό της κατ' αποκοπή συμπληρωματικής ενίσχυσης για τη σύσταση οργανώσεων παραγωγών καθώς και του ανώτατου ορίου της ενίσχυσης για τη βελτίωση της ποιότητας και της εμπορίας στον τομέα των καρπών με κέλυφος και των χαρουπιών (4), προβλέπει στο άρθρο 2, αφενός, τη διαφοροποίηση των μέγιστων ποσών ανά εκτάριο και ανά έτος της ενίσχυσης για ενέρειες εκρίζωσης που ακολουθούνται από αναφύτευση ή/και μετατροπή ποικιλιών και της ενίσχυσης για άλλες ενέργειες, και αφετέρου, αύξηση των ανώτατων ποσών της ενίσχυσης για πραγματοποιηθείσες ενέργειες ενίσχυσης- ότι πρέπει να εξαχθούν συμπεράσματα σύμφωνα με τους όρους του κανονισμού (ΕΟΚ) αριθ. 2159/89 της Επιτροπής της 18ης Ιουλίου 1989 περί καθορισμού των λεπτομερειών εφαρμογής των ειδικών μέτρων για τους καρπούς με κέλυφος και τα χαρούπια που προβλέπονται στον τίτλο ΙΙα του κανονισμού (ΕΟΚ) αριθ. 1035/72 του Συμβουλίου (6), όπως τροποποιήθηκε τελευταία από τον κανονισμό (ΕΟΚ) αριθ. 2286/91-
ότι αυτές οι νέες διατάξεις εφαρμόζονται υπό ορισμένους όρους στα σχέδια που έχουν εγκριθεί πριν από την ημερομηνία έναρξης ισχύος του κανονισμού (ΕΟΚ) αριθ. 2145/91, δηλαδή πριν από τις 23 Ιουλίου 1991- ότι οι αιτήσεις προσαρμογής ή αναθεώρησης των σχεδίων που είναι αναγκαίες για το σκοπό αυτό πρέπει για λόγους καλής διοικητικής διαχείρισης να υποβληθούν πριν από μια συγκεκριμένη ημερομηνία-
ότι τα νέο μέγιστο ποσό της ενίσχυσης των 475 Ecu ανά εκτάριο και ανά έτος για τις ενέργειες εκρίζωσης προβλέπεται για μια χρονική περίοδο πέντε ετών- ότι εφόσον η χρονική αυτή περίοδος αρχίζει από την 1η Σπτεμβρίου 1993 για τα σχέδια που έχουν εγκριθεί πριν από τις 23 Ιουλίου 1991, πρέπει ωστόσο να διευκρινισθεί ότι η μέγιστη έκταση για την οποία δίδεται αυτό το ποσό δεν μπορεί να είναι μεγαλύτερη για όλη την περίοδο εφαρμογής του σχεδίου-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2159/89 τροποποιήθει ως εξής:
1. στο άρθρο 8, προστίθεται η ακόλουθη παράγραφος 1α:
"1α. Για τα σχέδια βελτίωσης της ποιότητας και της εμπορίας που έχουν εγκριθεί πριν από τις 23 Ιουλίου 1991 οι αιτήσεις για τροποποιήσεις κατατίθενται στην αρμόδια αρχή του κράτους μέλους το αργότερο μέχρι τις 31 Δεκεμβρίου 1992.
Για αυτά τα ίδια σχέδια η περίοδος των πέντε ετών για τη χορήγηση της ενίσχυσης που αναφέρεται στο άρθρο 2 σημείο 1 του κανονισμού (ΕΟΚ) αριθ. 790/89 αρχίζει από την 1η Σεπτεμβρίου 1993 για τα σχέδια που έχουν εγκριθεί πριν από τις 23 Ιουλίου 1991, χωρίς η έκταση που καλύπτεται από τις ενέργειες και οι οποίες έχουν υλοποιηθεί από την αρχική ημερομηνία έγκρισης του σχεδίου να δύναται να υπερβεί το 40 % της συνολικής έκτασης του οπωρώνα."
2. το παράρτημα IV αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Δεκεμβρίου 1991.

Labels: 17
19
6